G.G. Daendels ngowahi caraning para bupati anggone nyêkêl pangwasa. Para bupati mau banjur didadèkake punggawa dalêm sang prabu ing nêgara Walanda, lan banjur ilang jêjêre ênggone bawa madêg dhewe. Kang misudha para priyayi sor-soraning bupati G.G. piyambak lan sakabèhing paprentahan sarta prênatan tumrap wong pribumi nganggo diawat-awati ing punggawa nêgara bangsa Europa. Bupati tampa blanja têtêp, ladèn wulu wêtu disuwak. Ganjaran mêrga wêtuning kopi wis ora ditampa ing bupati, ditampakake wong cilik minangka kauntungane. Tumraping pêngadilan iya dianani prênatan anyar. Bupati mung kari kuwasa mutusi prêkara cilik-cilik.[18]
